
DISPUTATIO  MEDICA. 


INAUGURALIS, 


®  S 


DYSENTERIA. 


YSENTERI  A  eft  morbos  contagiofus* 
cum  febre  faepe  incipiens,  dein  nulla  aut 
minus  manifefta,  procedens  ;  in  quo  dejectiones 
frequentes,  mucofae,  fanguineae,  cum  torminibus 
et  tenefmo  funt,  et  ftercus  plerumque  retinetur. 

Sydenhamus,  p.  45.  182.  183.  edit.  Lugd» 
Batav.  febrem  in  inteftina  inverfam  dyfentenam 
judicat.  Quod  ille  obfcurum  didura  reliquo  de 
hac  re  fermone  non  illuftrat,  fuamque,  alias  ma¬ 
ximam,  infirmat  audoritatem.  Contra,  Fernellio^ 
6  Non  omnes  dyfcnterias  febrem  comitari/  tef- 
tato,  quae  fides  debeatur  eo  incertius  eft,  quod  il¬ 
lius 

lius  temporis  febris  definitiones  ei,  quae  inter  ple- 
rofque  nunc  convenit,  haud  paulum  difcrepant, 
quodque  ipfe,  multorum  tunc  more,  cum  dyfen- 
teria  diarrhoeam  videtur  confudiffe.  Non  autem 

.■i  ,  ,  i 

in  dyfenteria  febrem  vidiffe  eum,  qui,  in  calore  a 
corde  per  totum  corpus  praeter  naturam  diffufo, 
febrem  pofitam  putaret,  neutiquam  efl  tniran- 
dum  ;  Fernelh  Oper.  p.  321.  Aliquando  quo¬ 
que  deeffe  febrem  Hildanus  teflatur,  cujus  quoque, 
in  acredine  ingefta  dyfenteriam  pofitam  rati,  di- 
verfaque  a  nobis  notione  febris  concepta,  anceps 
etiam  teftimonium  efl  ;  Hilaan.  Oper.  p.  672. 
Quibus  viris  haud  paulo  gravior  auctor,  faltem  in 
hoc  argumento,  Degnerus,  non  femper  cum 
dyfenteria  conjungi  febrem,  et,  cum  incidat,  quo 
faevior  morbus  et  certior  pernicies  fit,  eo  lenio¬ 
rem  effe,  pulfumque  defedu  potius,  quam  ex- 
ceffu,  ut  plurimum,  errare,  confirmat.  Quin  et 
dyfenteria  caftrenfis  apud  Sauvagefium  (Ramaz- 
zini  de  morbis  caftren.  p.  637.),  fluxus  virulentus 
Saxoniae,  dyfenteria  Indica  (Bontii  Med.  Indor.) 
Dyfenteria  peftilentialis  (Amati  Cen.  3.  cur.  pov 

Schenckii,  fol.  861.  A.)  ;  licet  in  ea  pulfus  febri- 

/ 

Iis  dicatur,  fine  tamen  febre  effe  diferte  memora¬ 
tur.  Perpetuae  autem  in  dyfenteria  febris  feu 
pyrexiae  defenfores  Degnero  objicere  fcio,  eum  a 

pulfu 

pulfu  folo  febris  notam  fumpfiffe,  et  ex  hae  de 
praefente  vd  abfente  ilia  judicaviffe.  Quod  uti- 
que  parum  folidum  mihi  argumentum  ed  ;  ut- 
pote  cum  nullus  cafus  febrilis  juftiis,  feu  primi 
ordinis  primaeque  cladis  Culleriianae,  nulius  py- 
rexiae,  feu  totius  primae  cladis  ejufdem  viri,  fit, 
ubi,  uno  excepto,  nempe  typho  comatofo,  quae 
tertia  Sauvagefio  typhi  fpecies  ed,  puifus  lanis  ce¬ 
leriores  non  reperiantur,  Eoque,  nifi  ii  dyfenteriae 
cafus,  quos  hne  febre  ede  maximus  vir  conten* 
dit,  ideo  pulfuum,  quod  coma  cerebrum  preme» 
ret,  carerent  celeritate  \  quod  in  morbo,  neque 
cerebrum  neque  reliquum  ultra  primas  vias  cor¬ 
pus  infigniter  adficere  folito,  et  praecipuam 
fuarn  in  inteftinis  dragetn  edente,  vix  quifquam 
dixerit,  ede  dyfenteriae  cafus,  febris  et  pyrexiae 
omnis  expertes,  haud  dubie  concedendum  ed  \ 
coque  magis,  quod  tantus  vir,  qui  primus  om¬ 
nium,  memoria  dignorum,  propriam  dyfenteriae 
naturam  nobis  detexit,  in  leviufcula  re  et  omni¬ 
bus  tum  cognita  erraviffe,  et,  quid  febris  ad  fum- 
mam  edet,  nefande,  non  exidimandus  eft.  Elue 
accedit,  quod  alii  etiam  fine  febre  dyfenteriam 
viderunt,  et  ipfe,  nifi  omnia  me  fallunt,  vidi. 

Quid  enim  aliud  edet  poterat  morbus  in  dejecti¬ 
onibus  creberrimis,  uniufcujufque  diei  fpatio  nu- 

merum  fexaginta  vel  feptuaginta  fuperantibus, 
ubi  nihil  ftercoris,  fed  muci  fanguine  tinfti,  co¬ 
pia  reddebatur,  a  nulla  earum  rerum,  quae  in 
ventriculum  ingeftae  diarrhoeam,  quales  fru&us 
et  alia  fermentationem  in  primis  viis  moventia 
funt,  concitare  folent,  menfe  Augufto  poft  cali¬ 
dam  aeftatem,  cui  calori  aegrotans  plurimum  ob° 
jeclus  erat,  et  protinus  poft  refrigerationem,  in 
horto  a  plantarum  halitu,  calefcente  ante  corpore^ 
conceptam,  ortus,  opioque  et  jufcuii  bovini  abun¬ 
dantia  ita  folutus,  ut  ftercus  verum,  huc  ufque  con- 
clufum,  tandem  prodiens,  finem  malo  imponeret  ? 

Ex  quibus  rebus  et  tcftimoniis,  febrem  ali¬ 
quando  a  dyfenteria  jufta  abefie,  et  ad  ejus  natu¬ 
ram  conftituendam  minime  neceiTariam  e  fle,  ipfo 
jubare  darius  eft. 

Quam  opinionem  duo  porro  confirmant,  pri¬ 
mum  febris,  quando  incidit,  poft  initia  tamen 
plerumque  decedens,  nihiique  praeter  inteftino- 
rum  affe&ionem  relinquens  ;  tum  ejufdem  for¬ 
marum  varietas.  Quippe  enim  modo  intermit¬ 
tentis  purioris,  ut  paflim  apud  fcriptores  videre 
eft;  modo  remittentis  itidem  purioris,  ut  Londini, 
ubi  febris  remittens,  quae  poft  peftem  per  popu¬ 
lum  ab  anno  M,DC,LYIIL  ad  M,DC,LXV.  graf- 
fata  erat,  rurfus  fub  dyfenteriae  forma  aborta 
eft  $  (Sydenham.  Qper,)  et  fub  tertianae  vel 

quo- 

quotidianae  ritu  procedebat  ;  (Morton.  Oper* 
Append.  ad  exercit»  Laurichius  apud  Haller. 
Difput.  vol.  3.  p.  425.)  ;  ut  in  dyfenteria  anni 
M,DC!C,XXVL  ab  Hoffmanno  relata,  ubi  febris 
qmirtana^  continua,  vel  femitertiana  erat ;  ut  in 
dyfenteria  apud  Huxhamo  memorata,  c  quae 
s  haud  raro  ftadia  femitertianae  peregit/  Huxh» 
de  «nere  Vernaculo,  vol.  2.  p.  139.;  ut  in  Infula 
Mlnorca,  ubi  dyfenteriam,  cum  tertiana  febre 
mixtam,  cortex  Peruvianus  fuffulit,  (Cleghom* 
Morb.  Minore,  vernaculo,  p,  123.  et  236.)  ;  ut 
in  dyfenteria,  quam  Degner  defcripfit,  quae 
quandoque  tertianae  anomalae  fchema  ludebat, 
(Degner,  p.  21.  Lautter.  Hiftor.  Morb.  Rur, 
p.  104.);  ubi  in  dyfenteria  febris  perquam  in¬ 
certa  ratione  remittebat,  et,  methodo  ad  fympto- 
mata  inflammatoria  minuenda  idonea  adhibita, 
magis  conflantes  et  confpicuae  fiebant  remiffio- 
nes,  et  cortici  Peruviano  demum  morbus  ceffit  $ 
et  confimilis  apud  eundem,  p.  118.  cafus,  eodem 
remedio  folutus,  memoratur  ;  modo  remitten¬ 
tis  biliofae,  (Chrifloph.  Dougl.  de  Dyfent.  et 
pafTim  apud  feriptores)  ;  modo  febris  lentae 
et  malignae,  quae  in  omni  epidemia  dyfente¬ 
ria  obvenit,  et  in  dyfenteria  Neomag.  anno 
1736,  (De  gner.  Hiftor.  Dyfent,  Biliof.);  modo 

fynochae,  feu  febris  vulgo  inflammatoriae,  ut  fi 
quando  verno  tempore,  aut  aeftate  ineunte  acci¬ 
dit  ;  (fic  Joann.  Pringelius  obferv.  p.  75.  76. 
et  alibi,  ante  diathefin  phlogifticam  vernam  folu- 
tam,  intermittentes  febres  et  dyfenterias,  inflam¬ 
matoriae  naturae  participes,  in  caftris  exortas,  et 
inorbos  hiemales  redu&os  memorat)  ;  modo  fe¬ 
bris  putridae,  (cujus  apud  Zimermanum  haud 
penuria  exemplorum  eft  \  Zimerman.  de  By- 
fent.)  ;  febris  dyfenteriam  comitans  appareto 
Quae  omnia  non  unius  cujufvis,  fed  plurium 
fcriptorum,  teftimonia  eo  fpe&ant,  ut  non  unius, 
fed  plurium  generum,  febrem,  quae  dyfenteriam 
faepe  comitatur,  eoque  non  ei  propriam,  fed  aut 
cafu  occurrentem,  aut  illam  ipfam  non  idiopathi¬ 
cam,  fed  diverforum  morborum  fymptomaticam 
adfectionem  effe,  confirmant.  Atque  ideo  per¬ 
petuae  in  dyfenteria  febris  defenfores,  illam  fe¬ 
brium  diverfitatem  in  argumentum,  tanquam  in- 
feparabilis  a  dyfenteriae  natura  febris  eflet,  de¬ 
torquendo,  non  id,  quo  neceffaria  dyfenteriae 
febris  efle  intelligatur,  fed  id  tamen,  quo  mor¬ 
bus,  qui  illorum  judicio  dyfenteria  eft,  non  efle 
comperiatur,  perfecerunt ;  nec  verae  ac  idiopathi¬ 
cae  dyfenteriae  febrem  adjiciendam,  fed  quos 
ipfi  cafus  pro  vera  ac  idiopathica  dyfenteria 

habuerunt,  ei  detrahendos,  alvique  in  iis  pro¬ 
fluvium,  ad  alios  ac  diverfos  morbos,  tanquam 
uniufcujufque  fymptoma,  referendos,  nec  in 
profluvium,  fed  principes  illos,  quorum  id 
fymptoma  eft,  morbos  curationem  dirigendam, 
oftenderunt.  Certe,  ubi  cum  profluvio,  quod 
dyfenteria  eflfe  imperitiori  alicui  videatur,  febris 
fynochae  fymptomata  propria  conjunguntur,  ea- 
que  fanguine  large  detrado  et  adminiftratione 
antiphlogiftica  tolluntur  $  quales  cafus  apudZimer- 
manum  occurrunt,  et  qualis  dyfenteria  verna  apud 
Pringelium  eflfe  videtur  ;  quis  eum  morbum  pro 
dyfenteria  et  non  pro  fynocha  jufta,  proque  hujus 
fymptomate  profluvium,  habuerit  ?  Similique  ra*> 
tione,  quoties  febris, five  intermittentis,  five  remit- 
tentis,  five  puriorum, five  hujus  cum  bilis  affedione, 
qualis  remittens  biliofa  dicitur,  five  utriufque  in 
forma  anomala,  fymptomata  una  cum  profluvio 
tali,  quale  dyfenteria  eft,  prodeunt,  et  corticis 
Peruviani  ufu,  tam  ipfa,  quam  profluvium,  foh 
vuntur,  falufque  confirmatur  ;quis,  quaefo,  dum¬ 
modo  paululum  fecum  reputet,  nullam  hic  juf- 
tam  dyfenteriam,  fed  morbum  generis  intermit¬ 
tentis,  hujufque  illam  fymptoma  eflfe,  dubitave¬ 
rit  ?  Si  itidem  typhus,  quem  eflfe  lentam  fe¬ 
brem,  dyfenteriae  comitem  didam,  haud  dubito, 

omnibus  ei  magis  propriis  fyrripto matis,  propria- 
que  ei  curatione,  a  dyfenteriae  diverfa,  nempe, 
tonicis  et  fthjftulo  illo,  quem  vinum  praebet, 
proditur  ;  typhum  et  non  dyfenteriam  idiopa- 
ihieum  morbum,  hancque  illius  fymptomaticamj 
dTe,  vix  dubitandi  locus  eft.  Den  que,  quamvis 
haud  aliena  ab  habitu  ad  putredinem  vicino, 
nam  putridam  haud  aufim  dicere,  dyfenteria  idi¬ 
opathica  et  vera  eft ;  tamen,  quoties  febris  putri¬ 
dae,  feu  typhi  petechialis,  figna  adparent,  et  in 
putredinem  et  debilitatem  toti  corpori  eom* 
munem,  non  aut  minus  in  profluvium,  cura¬ 
tio,  in  antifepticorum  et  tomcorum  ufu  con* 
fiften?,  dirigitur  ;  nonne  febrem  putridam  feu 
typhum  petechialem,  non  dyfenteriam  fubefie, 
et  illius,  non  hujus,  omni  ex  parte  rationem 
habendam,  patet  ?  Poitremo,  fi  quoties  folita 
duorum  morborum  fymptomata  in  uno  conjun¬ 
guntur,  quis  princeps  veruique  morbus  fit,  ubi 
curatio  alterutrius  propria  refpondet,  nunquam 
ambigi  potefl  ;  certe  in  omnibus,  quos  retuli, 
cahbus  non  dyfenteria  cum  hac  aut  illa  febre  ad¬ 
juncta,  fed  febris  aha  atque  alia  cum  dyfenteriae 
fpecie  tantum,  febris  fymptomatica,  eft.  Eebris 
in  dyfenteria  neceflitas  hoc  porro  figno  infirma¬ 
tur,  quod,  iis  ipfis,  qui  hanc  neceffitatem  argu¬ 
mentis  tuentur,  fatentibus,  etiam  ubi  incidit 

,  P™- 


profluvium  tamen  eam  faepe  praecedit.  Quod 
morbum  confidere  fine  febre  arguit.  In  hoc  et 
aliis  quibufdam  morbis  nofologi  et  fydematici, 
qui  dicuntur,  fcriptores  a  fuo  quifque  do&rinae 
orbe  in  errorem  du£ti  funt $  quippe  quorum  prin¬ 
cipium  capitale  fit  omnes  morbos  neceffario  aut 
febriles  aut  non  febriles  effe.  Quod  tamen,  ut 
in  hoc  et  paucis  aliis,  non  femper  verum  ed  ;  ita 
plerifque,  qui  dyfenteriam  tranaverunt,  eam  ple** 
rumque  cum  febre  feu  pyrexia,  quae  vox  non** 
nullis  nuper  placuit,  faltem  initio  effe,  fuaque  na¬ 
tura  ut  cum  febre  fit  tendere,  adfentio» 

'  1 

Febris  autem  non  eorum  generum,  quae  vulga 
nota  et  defcripta  funt,  fcilicet,  neque  typhus, 
neque  fynochus,  neque  cynanche  gangraenofa, 
quae  jure  febribus  annumeranda  ed,  neque  talis, 
qualis  in  exanthematis,  a  propria  quaeque  conta* 
gione  pendens,  fed  propriae  naturae,  ed.  Eadem 
pod  initia  decedit,  aut  vix  amplius  percipienda  ed. 
Unde  magno  Sydenhamo  febris  inverfa  in  intef- 
tina  dicitur.  Ut  autem  a  relatis  febribus  differt, 
ita  ad  typhum,  quain  caeteras,  vicinior,  rebus 
quibufdam,  videtur.  Propter  enim  anni  tem¬ 
pus  et  habitum  morbo  faventem,  eoeli  tunc  ten> 

* 

perie  acquifitum,  ad  datum  putrido  vicinum  fe* 
bris  vergit.  Sed  in  morbo  idiopathico  ac  dm* 

plicemali  caput  inteflinis  fere  omne  continetur> 
Iu  his  morbi  origo  quaerenda,-  ad  haec  conver» 
tenda  curatio*  efh 

SYMPTOMATUM  COMMEMORATIO» 

Ubi  febris,  modo  relata,  et  morbo  propria^ 
hujus  initio  quantumvis  valida,  adparet ;  poflea 
tamen  debiiitatis~magnae,  quam  tumultus  febrilis5, 
indicia*,  cujufmodi  funt  pulfus  vacillantes  et  infra 
febrilem  frequentiam  procedentes,  animi  pariter 
et  corporis  languor  extremus,  linguae  ficcitas, 
potius  fe  offendunt. 

Omni  autem  morbi  flatui  haec  ordine  com¬ 
munia  funt,  vigilia  conflans,  ubique  debilitas, 
cibi  nullum  defiderium  aut  etiam  faflidium, 
praecordiorum  angufliae  fenfus,  naufea»  frequens 
vomendi  cupiditas,  aut  vomitus  ipfe,  denique  lin¬ 
guae  candor. 

Profluvium  dein,  modo  praeeunte,  modo  fe- 
quente,  modo  non  omnino  exiffccnte, febre,  incidit. 
Cujus  deje&ioneS,  ftercoris  nifi  ipfo  in  morbi 
limine  expertes,  mucofae,  ftriis  fanguineis  inter- 
tindae,  vei  cum  fanguine  puro,  fero  fanguineo 
aut  cruore  permixtae,  praecedentibus*  eafdem* 

comitantibus  aut  fequentibus  cum  tenefmo  tor¬ 
minibus,  plerumque  plurimae  incidunt  $  quibus 
corpora  febacea  et  glutinofa,  la&is  coagulo  haud 
abfimilia,  faepenumero  addita,  redduntur. 

Propria  vero  febrili  flatui  linguae  nigredo, 
fauces  et  os  interius  obfidentes  aphthae,  item  pu¬ 
trida  aut  purulenta,  et  quali  a  tunica  villofa  fruf- 
4ula,  filamentorum  inftar,  abrafa,  et  cuin  infan¬ 
dis  torminibus  alvo  deje£ta.  Sine  febre  ple¬ 
rumque  mitis  morbus,  nullo  memorabili  turbante 
tumultu,  ad  placatum  finem  pervenit  :  Febrilis 
faevior,  fymptomatis  gravioribus,  peftis  aut  ty¬ 
phi  petechialis  referentibus,  etiam  in  idiopathico 
morbo,  ad  citam  mortem  graditur.  Dyfenteria 
jufta  et  legitima  potiffimum,  ac  folum  fere  dixe¬ 
rim,  aeflatis  fine  et  autumno,  fcilicet,  qua  inditi 
calor  permanet,  incidit 


PRINCIPI  A. 

\  t 

'Quoniam  contagiofa  dyfenteria  efl,  ideo,  vari¬ 
olae,  rubeolae,  peflis,  cynanches  gangraenofae,  et 

?  typhi 

*  De  hac  re  Sydenhamum,  et  fi  qui  alii  dyfenteria® 
cognitam  et  a  diarrhoea  difcretam  tranavere,  confuta 

typhi  ipfius,  quem  magna  inquinamenti  humani 
Concitaverit  vis,  inftar,  fine  feminio  effe  videri  po~ 
teft,  Verumenimvero  non  ei 


SEMINIUM 

Omnino  deefl.  Quandoquiderq  enim  eodem 
tempore,  quo  dyfenteria,  febres  intermittentes, 
remittentes,  et  cholera,  per  populum  gf  affari  fo- 
lent,  et  hi  morbi,  fic  conjundtim  incidere  fueti, 
non  nifi  aeffate  jam  praecipite  aut  ineunte  au¬ 
tumno,  fcilicet,  inter  primae  Augufti  hebdoma¬ 
dae  et  fecundae  Septembris  finem,  in  Britannia 
incidunt ;  in  calidioribus  autem  regionibus  ali¬ 
quanto  maturius,  pro  maturiore  illic  coeli  calore, 
incipiunt  ;  et  aliquanto  ferius,  pro  majore  ejuf- 
dem  caloris  diuturnitate,  delinunt  :  Ideo  ad  u~ 
numquemque  illorum,  et  pro  certo  dyfenteriam, 
aliquis  corporis  internus  flatus,  aliis  temporibus 
haud  temere  indudtus,  neceffarius  videtur. 

Qui  flatus,  fi  quis  caloris  continuati  in  cor¬ 
pore  humano  effedtum  confideret,  ei  conjedu, 
atque  etiam,  genere  faltem  tenus,  intelleftu,  haud 
difficilis  erit* 

Janv- 

Jamdudum  magnus  Sydenhamus  in  duas  par¬ 
tes  annum  medicum  divifit,  earumque  utrique 
fuum  effe&um,  alterius  effe£tui  contrarium, 
nempe,  inflammatorium,  et  ad  putredinem  ver¬ 
gentem,  attribuit.  Quarum  partium  altera  a  foi- 
flitio  hyberno  ad  aeflivum,  altera  ab  hoc  ad  il¬ 
lud,  pertinebat  ;  illa  morborum  in  inflammatione 
aut  nimia  generis  nervofi  incitatione,  haec  in  de¬ 
bilitate  aut  deficiente  incitatione  politorum,  femi- 
"  \ 

nium  invicem  procreans.  Earundem  pofterior 
hic  affe&us,  fcilicet,  debilitas,  feu  deficiens  ge¬ 
neris  nervofi  incitatio,  praeter  alias  habitus, 
quem  facit,  partes,  cordis  et  arteriarum  actionem 
imminuendo,  et  firma  fimplicia  relaxando,  langui¬ 
diorem  fanguinis  et  humorum  motum,  eoque 
viciniorem  ad  putredinem,  quain  idem  calor  ex¬ 
citare  periclitatur,  flatum  quandoque  infert. 
Qui  flatus  eo  certius  incidit,  quo  vehementior, 
debilitatem  gignens,  calor  efl.  Hinc  in  calidis 
regionibus  cum  debilitate,  quam  hoc  anni  fpatium 
gignit,  putredo  in  morbis,  accedens  ad  hanc  in 
feminiis  flatus,  conjungi,  in  frigidioribus  locis 
faepe  fola  debilitas  incidere  folent.  Unde  non 
folum  annum,  fed  et  terrarum  orbem  eandem 
divifionem,  ratione  morborum  habita,  recipere, 
patere  videtur. 


Mor* 

Morborum,  qui  calido  anni  tempore  et  calidis 
in  locis  pc-t  illi  mura  incidunt,  in  numero  dyfente- 
.  ria,  omnibus,  quotquot  de  ea  egerunt,  teflibus 
eft ;  ideo  eam  caloris  adii  vi  effe&um  effe  con¬ 
flat.  Calor  autem  per  menfes  adii  vos,  firma 
viva  nimio  ftimulo  fatigans,  coque  demum  de¬ 
bilitans,  fimplicia  relaxans,  et  humores  in  flatum 
putredini  vicinum  vel  affinem  rapiens,  ipfum 
habitum  creat,  in  quo  magis,  minus  abfoluto, 
hujus  armi  divifionis  proles  morbi,  fupra  relati, 

i  1 

confiftunt.  Qui  tamen  hac  in  re  varie  fe  ha** 
bent.  Nam  alii,  ut  in  plagae  torridae  tradlibus, 
in  manifeflam  putredinem  ruunt  ;  cujufmodi 
funt  febris  flava  Indiae  utriufque,  ibidem  typhus, 
qui  peteehialis  fere  femper  efl,  febris  putrida  epi¬ 
demica  *,  tertiana  pernicofa  f  tetartophya  malig¬ 
na  |,  et  aliae  febres  ;  alii,  ut  in  Europae  Conti¬ 
nente,  ad  putridam  naturam  accedunt  \  alii,  ut 
in  hac  infula,  multo  faepius  in  debilitate  puriore, 
quam  putredine  hujufve  periculo,  pofiti  funt. 
Quos  putredinis  vel  hujus  periculi  gradus  ut 

dyfen- 

#  Huxham.  de  aere  ad  ann.  1729. 

f  Mereat*  de  febr*  1*  vi* 

J  Sauvag.  fp.  6.  Lautter.  hift.  med*  caf  21,  M.Donal, 
I.  lii*  cap,  14«  ex  M*  Galenaria  Horft.  1,  1.  obf  15, 


dyfenteria  quoque,  fub  fimilibus  rebus  pofita, 

fubire  poteft ;  ita  plerumque  eam  morbum  pu» 

\ 

tridum  effe,  quibufdam  non  adfentio.  Sed  fe¬ 
ni  ini  um  ejus  corporis  flatus  eft,  a  calore  diutur¬ 
niore  praeteritae  aeflatis,  effe&us  in  debilitate 
et  flatu  ad  putredinem  accedente  pofitus.  In  quo 
debilitas  ea  eft,  quae  cerebri  actionem,  eoque 
cordis  et  arteriarum,  ac  proinde  vafculorum 
perfpiratoriorum  adionem  imminutam,  fecretio- 
nes  in  canali  alimentario  et  biliariam  ob  id  ipfuni 
audas,  fed  totum  hoc  citra  juftum  morbum  ad¬ 
huc  confiflens,  ponit»  Eft  hoc,  inquam,  dyfen- 
teriae  feminium,  fed  ei  cum  multis  aliis,  ma» 
ximcque  ejufdem  temporis,  morbis,  et  ante  om¬ 
nes  cholera,  eodem  quoque  tempore  accidente, 
commune. 

Nam,  praeter  morbos  ejufdem  anni,  ut  rela¬ 
tum  eft,  divifionis,  in  duo  anguftiora  temporis 

> 

fpatia,  ut  memoratum  quoque  eft,  congeflos, 
quidam  funt,  eodem  in  loco,  eodem  tempeflatis 
genere,  iifdem  fub  rebus  aliis  et  apud  eofdem  ho¬ 
mines  graffari,  confueti,  qui  ardiore  inter  fe  copu¬ 
la  conjunguntur.  Ii  funt  febres  intermittentes,  re¬ 
mittentes,  biliofae  *,  item  cholera f :  Chiorum  duo 

priores 

*  Chrift.  Douglas  Med.  Kelfonenfis  in  agro  meo,  in 
difp*  inaug.  de  dyfent,  anno  1750* 

f  Sydenh.  et  Scriptores  de  moro*  epidem» 

priores  ita  fimul  incidunt,  fimilique  ratione  inci¬ 
piunt,  ut  primo  biduo,  quis  e  tribus  morbus  futu- 
rus  iit,  praedici  non  pollit  *  ;;dein  ita  fe  confiten¬ 
tur,  ut  6  tertio  die,  quafi  figno  dato,  detrada 
c  quafi  larva,  quis  demum  fit,  quifque  aperte 
6  prodat/  Cholera  quoque,  quae  in  eadem  e- 
pidemia  vigere  didita  eft,  fi  ab  ipfo  quidem  initio 
a  dyfenteria  difcreta  adparet,  fub  iifiem  tamen 
rebus,  excepta  quae  mox  memorabitur,  una 
inchoatur.  Cum  his  igitur  morbis  feminium, 
fupra  expolitum,  commune  eft.  Quod  enim  ad 
febres  attinet,  licet  eae  quandoque  ab  inquina¬ 
mentis  paluftribus  fola  vi,fme  ulla  corporis,  qualis 
feminium  dicitur,  conditione  exoriantur,  faepius 
tamen,  cum  ea  vi  opus  fuum  conjungunt,  morbuf- 
que  conditionis,  ut  feminii,  et  inquinamentorum, 
ut  noxarum  excitantium,  communis  eft  effedus. 
Res  autem,  qua  cholerae  et  dyfentcriae  femi¬ 
nium,  alias  commune,  difcrepat,  eft,  fub  eodem 
coelo,  et  in  iifdem  occupationibus,  vivendi  ge¬ 
neris  effedus.  Cujus  ratio  paucis  verbis  redden¬ 
da  eft. 

Quamvis  ea  coeli  et  anni  temporis  vis  eft  quam 
fupra  expofui  j  non  tamen  contraria  vi  non  fledi, 

atque 

atque  etiam  vinci  frangique  potefl.  Quod  vere 
fieri  conflat.  Unde  enim,  quaefo,  nifi  hinc,  tem- 

x  1  *.  ■  * 

pore  Sydenhamiano  tot  morbi  putridi,  toties  et 
prope  fine  fine  recurrentes,  et  noftro  tam  pauci, 
lique  multo  leniores,  nec  unquam  fere  per  popu¬ 
lum  grafiantes  ?  Unde  in  caflris  fit,  quod  mi¬ 
lites  gregarii  dyfenteria  pledluntur,  et  ii  qui  or¬ 
dines  ducunt  vel  immunes  morborum,  vel  non 
illa,  fed  cholera,  implicantur  ?  Adeo  certe  mor¬ 
borum,  illo  et  hoc  tempore  incidentium,  natura 
inter  fe  diferepat,  adeo  putrida  et  graffans  vis 
minus  viget,  ut  clarifiimi  medici  Londinenfes, 
quo  padlo,  quove,  five  cafu,  five  fato  fic  epide¬ 
micos  morbos  immortalis  vir  invenerit,  oppido 
admirantur.  Quod  ad  morborum,  Sydenhami¬ 
ano  tempore  et  hoc  incidentium,  differentiam, 
majoremque  nunc  quam  tum  lenitatem,  aut  fal- 
tem  minus  putridam  naturam,  attinet  ;  ejus  dif¬ 
ferentiae  caufa  in  promptu  videtur  ;  fcilicet,  ple¬ 
nior  illo,  quam  hoc  fecuio,  carnis  cibique  ex  car¬ 
nea  materia  ufus ;  quippe  quam  materiam  non 
folum  prandere,  caenare,  fed  etiam  jentare,  et  pro 
merenda  adfumere,  multoque  minus  eidem  ex 
plantis  paratam  in  omni  cibo  mifcere,  tum  moris 
effet.  Similique  ratione,  ordinum  in  caflris  duc¬ 
tores  multo  tam  recentis  carnis,  quam  materiae 

C  ex 

cx  plantis  paratae,  plus  omni  cibo  pdrmifcere  fo 
lent.  Unde  licet  calor  anni,  temporis,  et  regio¬ 
num  calidorum  proprius,  ad  putredinem  quidem, 
aut  hujus  periculum,  in  corporibus  humanis  faci¬ 
endam,  ita  ut  expolitum  efl,  pertineat  ;  eum  ta¬ 
men  corporis  flatum,  qui  caloris  efl  effedus,  ut 
augeri  carneo  vidu  et  aliis  rebus  poteft,  ita  im¬ 
minui,  prohiberi,  et  quodam  tenus  in  contrariam 
Terti  contrario  vidu  et  rebus  contrariis  poffe, 
colligendum  efl.  Certe  morbi  minus  nunc, 
quam  olim  putrefeentes,  ordinefque  ducentium, 
ubi  reliquos  in  caflris  dyfenteria  aut  confimilia 
mala  premunt,  vel  falus,  vel  contraria  dyfenteriae 
cholera,  haud  obfcure  illud  confirmant.  Contra¬ 
riam  autem  dyfenteriae  choleram  efTe,  frudus  et 
acidam  in  ventriculo  fermentat  ion  em  alia  foventia, 
hanc  facientes,  illi  opem  ferentes,  fatis  clare  ar¬ 
guunt.  Quae  res  vera,  diverfam  horum  morbo 
rum  naturam  adeo  illuftrans,  ad  virum  clarum 
Degnerum,  qui  milites,  cum  in  vinetum  irru- 
piffent,  et  frudus  copiam  devorarent,  e  dyfenteria 
convaluiffe  feribit,  accepta  referenda  efl ;  dum 
eundem,  et  fi  qua  alia  acidam  in  ventriculo  fer- 
mentationem.  movent,  tam  cholerae  feminii  cau- 

fam,  quarn  noxam  excitantem,  efTe,  ab  omnibus 

qui 


#  ' 

qui  illum  morbum  rite  cognitum  tranavere,  in» 
telligitur.  Ut  adrem  redeam  : 

Cum  igitur,  ut  ex  rebus  et  rationibus  expoli¬ 
tis  patet,  calor  una  cum  vidtu,  fcilicet,  e  carne 
petito,  ad  dyfenteriam,  idem  una  cum  vidu® 
e  plantis  confedto,  ad  choleram  viam  faciat  ;  ideo 
proprietas,  qua  illius  fe minium  ab  hujus  differt, 
eft,  quod  in  illa  vicinior  ad  putredinem  flatus, 
m  hac  vicinior  ad  motus  abnormes,  quos  fer- 
mentatio  peccans  facit,  in  illa  debilitas  fedatior, 
in  hac  cum  mobilitate  conjuncta,  potiffimum  fub- 
funt. 

Utrique  communis  efl,  per  communem  gene¬ 
ris  nervoli  debilitatem,  cordifque  inde  et  arteri¬ 
arum  languorem,  perfpiratio  impeditior.  Unde 
in  utraque  etiam  largior  bilis,  et  confluentium  in 
primas  vias  humorum,  fecretio.  Quod  turbarum, 
mox  ibidem  faeviturarum,  fundamentum,  fecunda 
adhuc  valetudine,  jacit. 

Quae  ipfa  res  una  cum  caufa  ejufdem  dyfente- 
riae,  cum  intermittente  aut  remittente  biliofa  fe¬ 
bre,  nam  in  illa  quoque  bilis  hoc  tempore  abundat, 
communis  eft.  Quare  autem  poftea  illarum  fe- 
minium  febris  intermittentis  generis,  hujus  nulla 
aut  diverla,  ac  ne  fic  quidem  permanens,  febris, 
fed  proprius  mteftinorum  tumultus,  fequatur,  fuo 

lOCOg 


/ 


DE  DYSENTERIA, 

loco,  fub  noxarum  excitantium  ratione  expone¬ 
tur. 

Poflrerao,  ut  in  unum  confpechim  feminii  dy- 

fenteriae  partes  contraham  ;  id  habitus  totius 

■  •  \  •  -  . 

corporis,  maximeque  primarum  viarum,  et  ex 
his  maxime  inteflinorutn  bilifque  itinerum,  non 
putrefcens,  qui  juftus  vix  jufto  morbo  contingit, 
fed  ad  putredinem  vicinus,  cum  perpetua  ce¬ 
rebri,  generifque  nervofi  totius  debilitate,  cor¬ 
dis  et  arteriarum  adtionem,  eoque  vafculorum. 
pcrfpiratoriorum,  illis  potiffimum  parentium,  ac¬ 
tionem  imminuente,  et  fic  in  vafis  biliferis,  iifque, 
quae  humores  in  inteftma  mittunt,  fecretiones 
augente,  fed  adhuc  citra  morbum  confidente,  efl» 
Ejufdem 

SEMINII  C  AU  S  JE 

Sunt,  praeter  calorem  externum,  quaecunque 
ejus  effc&um  augent,  quaecunque  debilitant, 
quaecunque  ad  habitum  putrefeenii  vicinum  gig¬ 
nendum  pertinent,  aut  denique  perfpi  ratio  nem 
porro  imminuunt;  Eoque  fub  jubare  exercita-^ 
|io,  vi£his  e  materia  carnofa  conflans,  ex  plantis 
negata?  labor,  fatigatio,  omnia  ad  morbum  viam 

fternunju 

ftcrnunt.  Quibus  noxis  hoc  commune  omnibus 
cflyut  leniore  fere  opere,  lentoque  et  in  longius 
temporis  fpatium  divifo,  agant. 


NOXiE  EXCITANTES 

Sunt  eaedem  fere,  quae  feminii  eaufae,  fed  fu- 
bito  et  vehementiore  opere,  atque  in  unum  quali 

.  t 

temporis  pundum  collato  omni,  agentes.  Ut 
morbi  multitudinem  complexi,  eoque  fuam  na¬ 
turam  clarius  prodentis,  qualis  in  caltris  adparet, 
exemplum  fumarn  ;  poftquam,  continuato  praete¬ 
ritae  aeflatis  calore  et  reliquis  feminii  caufis,  hoc 
jam  ante  paratum  intus  permaturuit,  fi  fubito, 
unius,  puta,  nodis  fpatio,  pernodantibus  in  ta¬ 
bernaculis  militibus,  pluvia  incidens,  verfoque 
humano  in  humorem  vapore,  genus  nervofum 
fubito  refrigerando,  fedans,  fic  perlpirationem, 
jam  ante  languentem,  fupprimit  ;  protinus  jeco¬ 
ris,  protinus  inteltinorum  tumultus,  hadenus  cae¬ 
cus,  fed  evidenti  tandem  proximus,  jamjamque 
erupturus,  erumpit;  bilifquc  et,  quotquot  hu¬ 
mores  in  inteflina  fecerni  folent,  copia  profufa,  et 
acrior  fimul  fada,  caufa  morbum  continens  uno 
impetu  conflat.  His  noxis  excitantibus,  modq 

commemoratis,  et  eum  aliis  morbis  quodam- 
modo  communibus,  huic  propria  adjicienda  eft. 
Quae 

CONTAGIO 

Eft,  ab  eorum,  qui  morbo  laborant,  ftercorc 
fuboriens.  Quae,  fine  fe minio  fuaque  mera  vi, 
morbo  par  inferendo  ut  quibufdam  aliis  mor¬ 
bis,  nempe  febribus  intermittentibus,  typho,  pedi, 
ufu  venit,  an  feminii  conjuncto  opere  egeat  ; 
ideo  dici  nequit,  quod  nunquam,  nifi  tum,  cum, 
ut  ex  anni  tempore  judicandum  eft,jam  antequae- 
fitum  et  prefto  intus  fe  minium  eft,  fcilicet,  eo 
tempore,  quo  morbus  ipfe,  occurrit.  Quae 
quaeftio,  licet  adhuc  igitur  incerta  et,  ut  aiunt, 
fub  judice  fit,  tamen  altera,  nempe,  an  feminio 
acquifito  et  noxis  excitantibus,  quae  fupra  coin- 
prehenlae  funt,  agentibus,  fine  contagione  mor¬ 
bus  unquam  nafcatur,  haud  paulo  clarior  iliuftri- 
orque  efle  videtur  Si  enim  uno  eodemque 
tempore,  ut  unius  nodis  fpatio,  morbus  quando¬ 
que,  quod  neutiquam  dubium  eft,  incidit ;  certe 
omnes  eos,,  qui  fic  fimul  illo  implicantur,  a  fter- 
core  uno  infe&os,  non  exiftimandum  eft.  Unde 
dyfenteriam  pleroruinqiie  morborum,  qui  feminii 

€t 


et  noxarum  excitantium  conjundi  neceffario ''Ope¬ 
ris  effedus  funt,  in  numero  effe  conflat,  fed  eait- 
dem  a  mera  principii,  nempe,  contagionis,  vi* 
dempto  feminio,  nafci,non  etiam  convenit* 

\ 

CAUSA  MORBUM  CONTINENS 

«*  ,  si/  •  ^ 

E(l  (eminium  fupra  relatum,  nempe  diathe- 
fis  ad  putredinem  vergens,  cum  adjunda  femper 
huic  debilitate,  qua  cerebri,  cordis,  et  arteriarum 
et  vafculorum  perfpiratoriorum,  adiones  intimi- 
nui,  eoque  perfpiratio  languere,  intelliguntur ;  ad 
morbi  jam  modurn  auda  i  Scilicet,  diathefi,  et  hu¬ 
jus  comite  debilitate,  fic  audis;  repreffa  per  refri¬ 
gerationem  perfpiratio,  jam  ante  diredam  in  jecur 
et  inteftina  humorum  inclinationem,  porro  im¬ 
pellit.  Quo  fado,  augetur  bilis,  augetur  humo¬ 
rum  inteflinalium  fecretio,  iidemque  humores 
pro  ratione  acriores  fadi,  fibras  inteflinorum  cir¬ 
culares  infolito  (limulo  adficiunt.  Quarum  idea 
contradiones  audae  afFedionem,  quae  conflric-  * 
tio  dicitur,  conftituunt':  Conftridio  autem  fic  fac¬ 
ta,,  diametrum  cavi  inteftinalis  imminuendo,  hu¬ 
mores  transfluere  finit,  (tercus  fcybalorum  forma 
retinet.  Quod,  fic  a  conftridione  retentum,  hanc 

rurfus* 

rurfus,  nempe  fui  caufam,  diftendendo,  eoque' 
eafdem  fibras  infuper  ftimulando,  auget,  fitque  in¬ 
vicem  conftri&ionis  effedtus  pariter  et  caufa. 


PROGNOSIS, 

i 

Quoniam  in  diathefi  ad  putredinem  vergente 
audta  cum  debilitate  confidit  morbus  ;  igitur, 
quo  majores  hae  funt,  eo  metuendus  magis  finis 
eft.  Hinc  tenerae  aut  extremae  aetati,  fexuique 
fequiori,  et  fradto  aliis  morbis  jam  ante  robori, 
infeflior  effe  folet. 

Ex  iymptomatis  quoque  aliquid  eventus  judi¬ 
cium  fu  mendum.  Bonum  lignum  eft  bilis 
flava  et  viridis,  quolibet  morbi  tempore,  fed  ma- 
xime  initio,  fupra  aut  infra  rejedta.  Mala  funt 
vomendi,  provedto  morbo,  frequentia,  item  fin- 
gultus,  qui  initio  minus  refert,  et  materia  faetida 
faniofa  alvo  rejedta.  Quae,  nefeio  aegrotante, 
effluens?  morbi  fimul  et  aegrotantis  finem  adeiTe 
denunciat. 

^  ,  1  .  %  ’  r  -  •'  f  *  £  • 

MEDENDI  RATIO. 

Quoniam  caufa  morbum  continens  in  diathefi 
ad  putredinem  vergente,  cum  debilitate  totius 
corporis  et  humorum  copia  et  acredine*  fibras 
inteftinorum  irritante,  et  conftridbonem,  (lercus 
retinentem,  et  ab  hoc  aufiam,  faciente,  pofitus 
morbus  eft ;  ideo  medendi  confilia  die  humorum 
acredinem  tollere  vel  corrigere,  et  folvere  confine- 
tionem,  fequitur. 

Quod  ad  priorem  prioris  confilii  partem,  quae 
corrigendam  acredinem  proponit,  attinet ;  ei  ac¬ 
commodata  auxilia  funt,  fupra  forfitan,  et  pro 
certa  infra  purgantia,  ore  data  ;  quibus  nonnulli 
cly fleres  adjiciunt. 

Quorum  emetica  eo  minus  idonea  videntur, 
quod  motum  periftalticum  invertendi,  et  nova 
mala  concitandi,  periculum  intentare.  Certe, 
nifi  femel  et  initio  morbi,  ad  fordes  putredini 
vicinas,  non  autem  acredinem  humorum  in  in- 
teflinis,  auferendas,  vomitus  non  convenit  $  eo» 
que  a  confiiio  noftro  alienus  eft. 

D  CJyf- 

Clyfteris  vero,  qui  in  colica,  in  intcftinorurrt 
fpaftno  pofita,  utiliter,  cum  alvum  purgantium 
opere,  ad  inteftina  penitus  toto-  tra£tu  expedienda, 
adhibentur;  in  plerorumque  curationibus  minus 
adhiberi  folitos  video.  Unde  minus  necdTarios~ 
effe  arbitror, 
lio  funt. 

Alvum  purgantia.  Cum  enim  acres  humores-, 
fupra  relati,  praeterquam  quod  conftri&ionem, 
et  haec  ftercoris  retentionem,  irritando  efficiunt, 
omnia  quoque  totius  inteflinorum,  maximeque 
amplorum,  tractus  pun&a,  per  eandum  irritatio¬ 
nem  in  nimios  motus  concitent ;  et  hinc  tormina, 
et  ab  iifdem  motibus,  ad  finem  re£ti  continuatis, 
tenefmus  pendeant ;  quicquid  igitur  ad  acres  hu¬ 
mores,  motuum  ex  parte  caufara,  depellendos 
pertinere  pofiit,  id  quoque  ad  morbo  medendum 
et  falutem  reducendam,  non  prodeffe  non  poteft. 
Quibus  autem  medicamentis  purgatio  attentanda 
fit,  fub  altera  confilii,  ubi  iterum  de  iis  agendum 
eft,  parte  proponetur. 

Corrigunt  autem  vel  obtundunt  accredinem 
tria,  diluentia,  demulcentia,  et  antifeptica* 

Ex  diluentibus  praecipua  et  foia  fere  aqua  eft.. 
Cujus  ea  blanda  adverfus  pleraque  corpora  natu¬ 
ra  eft,  ut,  fine  eorum  mutatione,  vel  acerrima 

corrigere^ 


Quibus  haud  paulo  certiori  auxi- 


corrigere,  et  hianda,  vel  multo  minus  acria,  red¬ 
dere  poffit.  Itaque  fola  aqua  foffilia  acida  adeo 
mitcfcunt,  ut  bibi  impune  poffint.  Quorum,  ut 
et  humorum,  de  quibus  hic  agitur,  acredo  hoc 
infringitur,  quod  particulae  acres,  longius  inter 
fc  difponuntur,  eoque  minore  vi  lingulae  in 
fingula  partis,  cui  admoveantur,  pundta  agunt* 

"  ;  I 

Hac  ratione  aqua  tepida  fola  dyfenteriam  perfa»  , 
navit  *.  Aquofa  quoque  proprietate  ferum  lac¬ 
tis  et  jufcula  ex  carne  confecta  imbecilliora,  qua¬ 
lia  pullinum  et  bovinum  funt,  quae  magnis  Sy- 
denhamus  laudibus  extulit,  et  ipfe  fola  folverc 
morbum  vidi,  haud  dubie  ex  magna  parte  agunt* 

%  'a 

Quid  autem  fuccus  animalis,  qui  in  jufculis  in- 
eft,  valeat,  poftea  memorabitur. 

Demulcentia,  tunicam  villofam  tegendo,  ab 
acredine  defendendo,  ipfam  hanc  impediendo,  ct 
ab  illa  dimovendo,  agunt.  Quorum  copiam  ars 

natura  fuggerit ;  cujufmodi,  deco£fa  amyli,  hor- 

<* 

dei,  fagae,  lini  feminum,  item  malvae  et  gummi 
Arabici,  denique  olei  fpecies,  funt.  E  quibus 
omnibus,  cum  alias  pari  fere  inter  fe  virtute  fint, 
olei  pleraeque  fpecies  reliquis  eo  pofthabentur, 
quod  omnium  ingratiflimae  ventriculo  evadunt. 

Adeps 

Adeps  ovina  ladte  et  amylo  additis  data,  in  vi¬ 
gore  morbi  parum  tolieratur  Reliquis  tamen 
fpeciebus  haud  exiguo  diferimine  anteire  oleum 
ricini  nuper  inventum  eft. 

Antifeptica  praecipua,  quae  in  dyfenteriac  cu¬ 
ratione  vulgo  adhibentur,  funt  acida,  accefcentia, 
vini  imbecillioris,  eoque  magis  acefcentis,  fpecies, 
et  cortex  forfitan  Peruvianus,  funt. 

Ex  acidis,  non  foffilia  diluta,  quae  minus  ipfa 
fermentifeendo,  mirius  quoque  contrarii  generis 
fermentationi  obviam  eunt ;  fed  vegetabilia  quae 
dicuntur,  maximeque  acetum,  refpondent.  Confi- 
milique  virtute 

Acefcentia,  nempe,  frudtus  acido-dulces  fatis 
maturi,  funt.  Quos  ad  tollendam  dyfenteriam 
imprimis  efficaces  effe,  fumma  auctoritas,  gravif- 
fima  teftimonia,  funt.  Quae  res,  quantum  a  cho¬ 
lera,  quam  multis  rebus  refert,  differat  quoque 
dyfenteria,  luculento  argumento  efh  Quippe  e- 
nirn  hi  ipfi  fructus  in  noxarum,  choleram  excitan¬ 
tium,  numero  funt,  qui  dyfenteriae  remedio  effe 
reperti  funt.  Cujus  rei  diftindtio  faepe  relato,  et 
jure  laudato,  viro  Degnero  debetur. 

Vinutn 

Vinum  autem  generis  ejus,  quod  di&um  eft, 
dupliciter,  tum  qua  alkahol  continet,  tum  qua 
acefcit,  eodem  viro  tefte,  et  adfentiente  ratione, 
prodeft 

Haec  omnia  antifeptica,  non  ut  diluentia,  par¬ 
ticulas  acres  longius  inter  fe  difponendo,  neque 
ut  demulcentia,  has  et  tunicam  villofam  tegendo, 
et  ab  hac  illas  diftinendo,  fed  fermentationi,  in 
putrefcentem  naturam  ruenti,  occurrendo,  et  for- 
fitan  cum  corpore,  ex  illa  prognato,  fe  mifcendo, 
et  neutrum  corpus  pariendo,  agere  verifimile  eft. 
Hoc  in  loco,  quod  de  dyfenteriae  feminio,  et  caufa 
illam  continente,  faepius  ante  di£tum  eft,  in  ani¬ 
mum  velim  revoces  ;  fcilicet,  juftam  putredinem 
raro  huic  morbo,  five  imminenti,  fivc  praefenti, 
fubdfe,  contraque  imminente  hoc,  id  eft,  in 
feminio,  diathefin  inefle  putredinem  vergen¬ 
tem,  in  caufa  continente,  eandem  augeri,  fed 
nunc  quoque  raro  ad  putredinis  juftae  modum 
adfurgere,  memineris.  Nam,  ubi  putridus  typhus 
adeft,  is  aut  morbus,  profluvium  fymptoma,  et  ad 
illum  curatio  dirigenda  eft,  quod  plerumque,  ni 
fallor,  fit ;  aut  uterque  morbus,  quod  rarius,  judice 
me,  in  ufu  venit,  conjun&us  eft.  Quod  tamen  ut 

ita 

ita  eft,  diligenterque  alios  morbos  ab  hoc  fegre» 
gandos,  ne,  quod  funimi  omnium  momenti  eft, 
curatio  perturbetur,  contendo  ;  ita,  fi  quando  in 
dyfenteria  idiopathica,  putredo  ipfaaut  huic  prox¬ 
imus  flatus,  vix  ab  ea  differens,  incidit,  prae  om¬ 
nibus  corporis  partibus  ea  putredo,  ifve  flatus  ei 
proximus,  vixque  differens,  canalem  alimenta¬ 
rium  adfedat.  Eoque  fupra  relata  antifeptica, 
quae  in  locum  laborantem  protinus,  primum,  et 
reda  recipiuntur,  tanto  potentius  ad  illud  vitium 
corrigendum  pertinebunt. 

Cortex  Peruvianus,  quem  in  dyfenteria  nun¬ 
quam  adhibitum  novi,  quoniam  in  putridis  mor¬ 
bis  adeo  efficax  antifepticum  notus  eft,  nonne  in 
hoc  quoque,  ubi  corporis  flatus  tantum  gradu  a 
putredine  diftat,  auxilio  fore  putandus  eft,  eoque 
magis,  quod  ftatus  cui  adverfatur,  in  eodem  ca¬ 
nali  alimentario  ejus  adionem  omnem  reda  ex¬ 
cipit  ? 

Altera  confilii  pars,  quae  ad  conftridionem 
tollendam  dirigitur,  per  alvum  purgantia  et  opi¬ 
um  peragitur. 

Ex  alvum  purgantibus,  rhabarbarum  nuper  in 
frequenti  ufu  fuit,  a  clariffimis  viris  adhibitum « 
Quod  tamen,  quia  tormina  concitat,  et  adftridio- 
?em  poftea  alvum  relinquit  ejus  adio,  praefens 

ufus 

ufus  jure  refpuifle  videtur.'  Cum  eo  tamen  vir 
illuftris  Joannes  Pringelius,  Eques,  pauca  calo» 
melanos  grana,  quo  potentius,  quoque  mitius 
effet,  conjungenda  oflendit.  Cui  utique,  fi  ve  fo- 
li,  five  cum  illo  altero  addito  medicamento,  haud 
paulo  praeflant,  lenius  fimul  et  minore  cum  tu¬ 
multu  agentia,  alvum  purgantia  ;  cujufmodi  fal. 
catharticus  amarus  vel  Giauberianus  funt,  qui¬ 
bus  clari  viri  ufi  funt  *. 

Ea,  praeterquam  quod  ad  acres  humores,  uti 
fupra  diduin  eft,  auferendos  pertinent,  etiam  du¬ 
rum  ftercus,  conftridione  retentum,  et  in  duras 
inafTas,  fcybala  didas,  divifum,  fortiter  protru¬ 
dunt,  eoque  ipfam  conftridionem  a  fcybalis,  fuo 
cffedu,  invicem  audam  imminuunt*  Quorum 
opus  diluentia,  fupra  relata,  eadem  fcybala  hu« 
medando  et  molliendo,  potenter  quoque  adju¬ 
vant.  E  quibus  aqua  tepida,  quae  fola  dyfente- 
riam  fuftulifie  dida  eft,  id  ex  parte,  fibras  con- 
flridas  molliendo  et  hu medando,  praeftare  mihi 
videtur. 

Opium,  a  quo  mufti,  metu, ne  alvi  in  hoc  morbo 
compreflioncm,  motu  periftaltico  imminuendo, 
audam  confirmaret,  abfterriti  funt,  experientia 

expli* 

explicabili  efficaciffimum  remedium  nuper  explo¬ 
ratum  eft.  Cujus  rei  huc  explicatio  redit :  Si 
compreffio  a  debilitate  aut  torpore  fme  irritati¬ 
one,  id  quod  in  colica  ufu  venit,  penderet,  id  eft, 
motus  periftaiticus  imminutus,  caufa  morbum 
continens,  vel  hujus  pars  praecipua,  effet,  tum  o- 
pium,  cujus  eft  motum  omnem  imminuere,  illum 
porro  imminuendo,  morbum  neceiTario  augeret 
perinde  ac  in  ejufdem  colicae  curatione.  Verum, 
quoties,  e  contrario,  non  in  imminuto,  quamvis 
cum  debilitate  alias  conjuncto,  fed  audto  per  ir¬ 
ritamentum  grave  motu  periftaltico,  ut  in  chole¬ 
ra  et  dyfenteria  accidit,  morbus  politus  eft  ;  tum 
opium,  ob  id  ipfum,  quod  nimium  motum  immi¬ 
nuit,  ad  effe&um  ejus,  conftri&ioncm  tollen¬ 
dam,  valet.  Hinc  non  fugiendum,  fed  fequen- 
durn,  in  dyfenteria  auxilium  eft,  quique  extimu¬ 
erit,  eorum  timor  fane  vanus  erat.  Quam  ex¬ 
plicationem  felix  opii  in  dyfenteria  ufus  multiplex, 
et  nunquam  contemnenda  Sydenhumi  magni  auc¬ 
toritas  confirmat,  Confirmat  ex  fimili  caufa  pendens 
motus  abnormis  is,  qui  poft  partum  mulieribus 
accidit,  fi  militer  opio  compofitus.  Quin  et  nulla 
explicatione,  ne  eorum  quidem,  qui  eum  refugerint, 
ufus  ejus  refugiendus  videtur  ;  quoniam,  fi  vel 
maxime  augere  compreffioneip  periclitari  conce¬ 
deretur, 

deretur,  tamen  effedus  purgantium,  cum  eo 
conjun&im  aut  alternatim  datorum,  motum¬ 
que  periftalticum  excientium,  et  excitum  fervan- 
tium,  contrario  penfaretur  ;  et  quicquid  boni  ex 
motibus  componendis  acciperetur,  id  omne  lucri 
fierit,  quicquid  mali  ex  iifdem  nimis  imminuen¬ 
dis  nafctretur,  id  omne  procul  amoveretur.  Qui 
vero  affiduam  dejiciendi  cupiditatem,  praecedenti¬ 
bus  et  comitantibus  unamquamque  faevis tormini¬ 
bus,  in  tenefmum  faepe  intolerabilem  delinenti¬ 
bus,  nec  eandem  quidem  non  quoque  infequen- 
tibus,  confideret  ;  fi,  quanto  hi  motus  abnormes, 
etiam  numero  modici,  glandulas  mucofas,  liquo¬ 
rem  inteftinalem  fecernentes,  et  arteriolas  exha¬ 
lantes,  quarum  mille  millia,  fuum  quaeque  hu¬ 
morem,  in  unum  inteftinorum  cavum  mittunt, 
adeoque  copiofe,  ut  earum  auda  aliquando  excre- 
tio  etiam  ad  diathefm  phlogifticam  tollendam  va^ 
Jeat %  ftimulando,  et  affiduam  larganque  ex- 

E  cretionem, 

*  Amicus  meus,  fupra  relatus,  alvum  purgantium,  quae 
nuper  addubitari  coepit,  a&ionem  ad  diathefm  phlogifti- 
cam  folvendam  fummopere  valere,  haud  uno  exemplo  do¬ 
cuit;  illamque  magni  Sydenhami  curationum  partem, 
qua  is  alvum  purgantia  cum  fanguinis  detra&ione  toties 
alternavit,  in  vero,  ut  omnia  iere  ejus,  fundatam  effe  de- 
monftravitt 

cretionem,  ufque  ad  fanguinis  ipfius  profufionem, 
irritamento  gravi  foilicitando,  debile  jam  ante 
corpus  magis  debilitet  exhauriatque,  reputet ;  ii,, 
quanto  magis  iidem  motus,  numero  ingentes, 
qui  faepe  ducenti  amplius  quotidie  funt,  et  decies 
fmgulis  hons  dejectiones,  aut  harum  cupiditatem, 
referunt,  ut  nulla  inora,  vel  breviffima,  nullum 
temporis  punCtum,  liberum  torminibus  et  tenefmo 
effe  poflit,  genus  nervofum,  firmis  vivis  ad  extre¬ 
mam  debilitatem  redaCtis,  fimplicibus  a  putredine 
non  multum  alienis,  aut  in  hanc  celeriter  ruenti¬ 
bus,  tono,  quem  tenfjo,  in  plenis  vafis  pofita*  dat, 
imminuendo,  et  fic  robur  profternendp  et  fran¬ 
gendo,  frangant  et  profternant,  fecum  animo  per¬ 
pendat:  Nae  ille,  quicquid  dirorum  motuum  leni- 

i 

men  promittit,  aut  yel  brevem  requiem  tantum 
interponit,  id  prae  reliquis  omnibus  falutife- 
rum  fatebitur,  et  exiguum  incommodi,  nec  id 
quidem  certum,  fed  potius  contemplatione  animi, 
quae  falax  dl,  quam  experimento  compertum 
exploratumque,  minime  tanto  certoque  bono  ob- 
flare  debere,  iuhens  certe  agnofcet.  Si  alvi  largior 
in  ipfis  phlegmafiis,  ubi  diathefis  phlogilli^a  fum- 
ma  vigenfque  mali  caput  agnofcitur,  purgatio  ad 
eam  tollendam  valet ;  fi  tantum  boni,  abnormes 
in  cholera  et  dyfenteria  motus,  ut  verifimile  efl, 

fiftendo. 

fiftendd,  opium  praeftat,  an  inde,  quod  cholera, 

quae  febris  pariter  et  putredinis  expers  elt,  et 

\ 

dyfenteria,  cui  putredo  jufta  raro  fubefl,  et  idio¬ 
pathicam  ienis  brevifque  pyrexia,  ut  videtur,  co- 

l  '  * 

initatur,  tamen,  ubi  motus  in  utraque  vehementes 
funt,  adeo  cito  mortem  adferat,  conjici  caufa  po- 
teft?  Mihi  certe  reputanti,  et  omnia  horum  mor¬ 
borum  diligenter  animo  perpendenti,  nihil  veri« 
fimilius  ad  animum,  quam  motus  et  motuum 
caufam  utriufque  mali  caput  effe,  et  quicquid 
motus  componit,  quicquid  caufam  tollit,  id  prae 
reliquis  falutem  promittere,  adcurrit. 

Huic  confilii  parti  balneum,  veficatoria,  et  hi¬ 
rudines,  fi  rationis  in  aliis  morbis,  in  conftriQi- 
one  quoque  inteftmorum  politis,  fimilitudo  fpec- 
taretur,  adjici  poterant.  Quorum  tamen  contra 
ufum  eft,  primum,  quod  curatio  fupra  propofita 
fufficere  videtur,  dein  quod  prudentiffimi  medici, 
aut  non  omnino  ad  haec  decurrerunt,  aut  in  iis 
curationis  vim  non  collocaverunt.  Boffmannura 
quidem,  qui  in  pedum  frigore  periculum  metue* 
bat,  calentes  lateres  pedibus  fuppofuilTe,  vdicato- 
riis  tormina  levaffc  |Joanncm  Pringelium,  et  a 
Begnero  relato  Reuchnerum  qu  en  dani  in  mor¬ 
bo,  quem  ille  pro  c  dyfenteria  fine  epidemica* 
habebat,  fuper  €  loca  haemorrhoidalia  hirudines* 

pofu* 

pofuiffe,  video.  Praeter  autem  au&oritatis,  haec 
remedia  in  dyfenteria  commendantis,  penuriam, 
contra  eadem  ratio  dare  videtur.  Si  enim  hi¬ 
rudines  eo,  ubi  di&ae  funt,  imponantur,  nihil 
aliud  efficient,  nifi  ut  fanguinis  in  vicinis  vafis 
copia  imminuatur  ,  fed  fanguinis  copiam  motuum, 
vafcula  excretoria,  fupra  relata,  ad  nimiam 
et  faepe  fanguineam  ipfam,  excretionem,  (limulo 
follicitantium,  vehementia  fatis  fuperque  aufert. 
Satis  autem  fuperque  dico,  quod  minime  eorum 
morborum  ex  numero  dyfenteria  ed,  qui  in  fan¬ 
guinis  abundantia  confidunt  ;  et,  e  contrario,  ft 
naturae  ejus  ex  fmgulis  hujus  chartae  partibus 
jufta  notio  colligatur,  eam  in  diverfo  corporis 
datu  ab  illo,  cui  fanguinis  detra&io,  five  com¬ 
munis  five  localis,  remedio  fit,  haud  obfcure  in* 
redigetur. 

Balneum  quidem  in  colica  fomenti  abdominis 
forma  adhibitum  pro d die,  non  inficiandum  ed* 
Sed  nihil  cum  colica  dyfenteriae,  praeter  earun- 
dem  fibrarum  condridionem,  commune  ed  ;  quo 
minus  utrique  communia  remedia  forte  putes. 
Quod,  d  tegumentorum  communium  fibras  muC- 
culares  relaxando,  per  generis  nervofi,  quod  li¬ 
xium  ed  idem  que,  confenfum,  ad  intedinorum 
quoque  relaxandas  pertineat,  certe  in  morbe*, 
\  .ubi- 

tibi  cum  vivorum  debilitate,  fimplicium  firmorum 
laxitas  morbofa  neceffario  et  individue  conjungi¬ 
tur,  fuperaddita  laxitate  opus  aut  ufum  effe,  non 

\ 

aeque  dixeris  ;  neque 

Veficatoria,  quorum  a£tio  adverfus  fpafmos  ab¬ 
dominis  vifcerum  non  in  extrema  debilitate  poli¬ 
tos,  et  inflammationes  pariter  bona  eft,  in  con- 
ftri&ione  tali,  qualis  dyfenteria  eft,  fcilicet  cum 
magna  debilitate  conjun&a,  frugifera  fore  putan¬ 
da  funt.  Quae  ipfa  fi  quid  humoris  ferofi 
copiam  auferendo,  quod  ver ifi mile  eft,  quippe 
quarum  ibi,  quo  imponuntur,  a&io,  alvum  pur¬ 
gantium,  in  inteftinis  a£tioni  ftmillima  fit,  va¬ 
lent  ;  eo  minus  neceflaria  in  morbo  funt,  in 
quo  alias  idem  humor  immodice  per  vim  mor¬ 
bofa  m  abftrahitur. 

Finita  demum  hac  charta,  legentes,  fpero^, 
fimplicem  morbi  me  notionem  inculcafle,  cafus 
fymptomaticos,  maximeque  eos,  ubi  diverfae  fe¬ 
brium  formae  principes  morbi,  profluvium  ha¬ 
rum  fymptomaticum,  et  curatio  diverfa,  erant, 
utiliter  recidifie,  feminium  dyfenteriae  naturale, 
et  hujus  praecipuas  caufas,  commonftrafle,  noxas 
excitantes,  earumque  fimplicem  effedum,  expo- 
fuifle  ;  ab  his  pariter  et  feminio  caufam  morbum 
continentem  deduxiffe,  et  hinc  medendi  confi- 

liurn,  eadem  fervata  ad  finem  (implicitate,  ck‘rf= 
Vaffe,  ubique  in  explicationibus  parcum,  cautum* 
ii  nnhimet  conflantem  fuiffe,  a  magnis  viris  mo- 
defte,  pudice,  et  reverenter  diffenfifie,  minoribus? 

reprebenflonique  et  animadverfioni  obnoxiis  pe- 

-  /  *  \  0  x 

perciffe,  vel  filentio  tradiffe,  et  hoc  omne  fine 
gloriola  aut  oftentatione  vana  feciffe,  videbunt*» 
Errorum  veniam,  ut  moris  apud  difputationum 
hic  fcriptores  eft,  non  petendam  puto  ;  quam 
prudentiores  fuo  candore  lubenter  huic  aetati 
dabunt,  imprudentiOres  et  juniores,  fui  memoria^ 
non  aut  indecore  recufabunt* 

